दोनों WTC फाइनल की टीम में, लेकिन खेलने पर संशय; IPL से अब तक 16 खिलाड़ी बाहर
IPL 2023 - Lucknow Super Giants Squad - Follow Indian Premier League [IPL] Teams Squad Latest News Updates On Dainik Bhaskar. लखनऊ सुपर जायंट्स के तेज गेंदबाज जयदेव उनादकट और केएल राहुल IPLके बचे हुए मैचों से बाहर हो गए हैं। उनादकट को बायें कंधे में चोट लगी है। उनादकत और केएल राहुल अगले महीने वर्ल्ड टेस्ट चैंपियनशिप फाइनल
लखनऊ सुपर जायंट्स के कप्तान केएल राहुल और तेज गेंदबाज जयदेव उनादकट इंडियन प्रीमियर लीग (IPL) के मौजूदा सीजन से बाहर हो गए हैं। केएल बेंगलुरु के खिलाफ मैच में चोटिल हो गए थे। उनादकट को नेट्स के दौरान चोट लगी थी।
लखनऊ ने राहुल को 17 करोड़ में रिटेन किया है। उनादकट को 2022 में हुए मिनी ऑक्शन में लखनऊ ने 50 लाख की बेस प्राइस पर खरीदा था।
ये दोनों खिलाड़ी वर्ल्ड टेस्ट चैंपियनशिप (WTC) के फाइनल की टीम में शामिल हैं। अब इन दोनों के फाइनल मैच खेलने पर भी संशय है। फाइनल मैच इंग्लैंड में ऑस्ट्रेलिया के खिलाफ 7 से 11 जून के बीच होना है।
IPL की बात करें तो अब तक इस टूर्नामेंट से 16 खिलाड़ी बाहर हो चुके हैं। इनमें मुंबई इंडियंस के जसप्रीत बुमराह, गुजरात टाइटंस के केन विलियम्सन और कोलकाता नाइट राइडर्स के कप्तान श्रेयस अय्यर जैसे बड़े नाम भी शामिल हैं।
उनादकट नेट्स के दौरान बॉलिंग करते हुए गिर पड़े थे
लखनऊ की टीम रविवार को प्रैक्टिस कर रही थी। जयदेव उनादकट नेट्स पर बॉलिंग कर रहे थे। इस दौरान उनका पैर फंसा और वो गिर पड़े। उनादकट कंधे के बल गिरे थे। इसके बाद जो तस्वीर सामने आई, उसमें उनादकट कंधे की आइसिंग करवाते दिखे।
केएल राहुल के पैर में खिंचाव, चोट के बावजूद की थी बल्लेबाजी
केएल राहुल भी सोमवार को इकाना स्टेडियम में खेले गए मैच में फील्डिंग के दौरान चोटिल हो गए थे। RCB की पारी के दूसरे ओवर में फाफ डु प्लेसिस का शॉट रोकने के दौरान उनके पैर में खिंचाव आ गया था। इसके बाद राहुल मैदान से बाहर चले गए थे। चोट के बावजूद राहुल बैटिंग करने आए थे, लेकिन उनकी टीम 18 रन से हार गई। बेंगलुरु ने 127 रन का टारगेट चेज नहीं करने दिया।
सवाल- क्या WTC फाइनल खेलेंगे राहुल और उनादकट?
BCCI ने अभी मेडिकल टीम से बातचीत के बाद दोनों को IPL के बचे हुए मैचों से बाहर कर दिया है। अब उनादकट और राहुल मुंबई में डॉक्टरों से सलाह लेंगे। मुंबई में ही दोनों का सीटी स्कैन भी होगा। इसके बाद वे चोट से उबरने के लिए बेंगलुरु स्थित नेशनल क्रिकेट एकेडमी जाएंगे। चोट की सुधार की रफ्तार पर ही निर्भर करता है कि दोनों WTC फाइनल खेलेंगे या फिर नहीं।
स्पोर्ट्स की अन्य खबरें भी पढ़ें...
कोहली ने पूछा था- आप क्यों विवाद में घुस रहे:गंभीर ने जवाब दिया- तुमने मेरे प्लेयर को बोला यानी मेरी फैमिली को गाली दी
लखनऊ के इकाना में 1 मई को रॉयल चैलेंजर्स बेंगलुरु ने लखनऊ सुपर जायंट्स को हरा दिया था। हार-जीत से ज्यादा, मैच के दौरान विराट कोहली, नवीन उल-हक और गौतम गंभीर की लड़ाई की चर्चा हो रही है। पूरी खबर पढ़ने के लिए यहां क्लिक करें। 
कोहली-नवीन उल-हक विवाद:नवीन ने कहा- मैं IPL खेलने के लिए आया हूं, किसी से गाली सुनने नहीं
अफगानिस्तान के तेज गेंदबाज नवीन उल-हक विराट कोहली से विवाद के बाद से चर्चा में हैं। नवीन ने एक इंस्टाग्राम स्टोरी लगाई थी, जिसे विराट कोहली से जोड़ कर देखा जा रहा है। वहीं खबर है कि विराट के साथ हुए विवाद के बाद नवीन ने अपनी टीम के एक साथी से कहा कि वो IPL खेलने आएं हैं, किसी की गाली सुनने नहीं आए हैं। पूरी खबर पढ़ने के लिए यहां क्लिक करें।